कैंट थाना प्रभारी गगनदीप सिंह ने बताया कि बड़िंग गांव का हेमराज उर्फ हनी (25) इन दिनों कुछ नहीं कर रहा था। फास्ट फूड का काम करने वाले पिता रामकुमार ने बताया कि एक माह पहले वह कैंट में अग्रवाल हार्डवेयर में काम करता था। वहीं अब कभी-कभार डी.जे. में दिहाड़ी के लिए जाता था। बुरी संगत में पड़कर वह नशे का आदी हो गया था। शुक्रवार को वह काम पर गए थे। उनका बड़ा बेटा बिग बाजार में नौकरी पर था। देर शाम जब वह घर पर लौटे तो देखा कि हनी ने कमरे के रोशनदान पर रस्सी के सहारे फंदा लगाकर जान दे दी थी। उन्होंने इलाके के लोगों को बुलाकर शव को नीचे उतारा और पुलिस को सूचित किया।